open-index/open-wikipedia-markdown huggingface dataset:
มิวสิกวิดีโอ

**มิวสิกวิดีโอ** () หรือเรียกอักษรย่อว่า **เอ็มวี** (MV) เป็นการถ่ายทอดบทเพลงในรูปแบบภาพยนตร์สั้น โดยยุคแรก ๆ  มิวสิกวิดีโอ นำมาใช้ในการเผยแพร่เพลงทางโทรทัศน์ ซึ่งมักเป็นรูปแบบการถ่ายภาพวงดนดรีหรือนักร้องที่ร้องเพลง ต่อมามีนำภาพมาประกอบเพลง และพัฒนามาเป็นการการนำเนื้อหาของบทเพลงมาสร้างเป็นเรื่องราว เป็นละครประกอบเพลง พอมาถึงยุคที่คาราโอเกะเป็นที่นิยม มิวสิกวิดีโอ ก็นำมาซ้อนกับเนื้อเพลง ทำเป็น วิดีโอคาราโอเกะ และผลิตเป็นสื่อแผ่นจานแสง (วีซีดี) คาราโอเกะ

ปัจจุบัน มีการให้รางวัลศิลปิน จากการประกวดมิวสิกวิดีโออีกด้วย เช่น งานเอ็มทีวีวิดีโอมิวสิกอะวอดส์

## แนวการนำเสนอ
มิวสิกวิดีโอถูกนำเสนอในหลายแนว เช่น
* ภาพการแสดงสด
* ละครเพลง ซึ่งแสดงเนื้อหาของบทเพลง
* การร้องและเต้นประกอบเพลง ในรูปแบบต่าง ๆ
* การใช้วิวทิวทัศน์ มาประกอบซึ่งไม่เกี่ยวกับบทเพลง
* การใช้ผู้หญิงนุ่งน้อยห่มน้อยเดินผ่านหน้ากล้อง ส่วนใหญ่จะเป็นมิวสิกวิดีโอเพลงต่างประเทศที่คนไทยนำมารวมลงซีดี แต่ทุนต่ำและติดปัญหาลิขสิทธิ์ จึงใช้ภาพเหล่านี้แทน

## สถานีมิวสิกวิดีโอในประเทศไทย
* แชนแนลวีไทยแลนด์ (Channel V Thailand) 
* เอ็มทีวีไทยแลนด์ (MTV)
* วีเอชวัน (VH1)
* STC 
* ME TV (ของ Astv)
* มะจัง (Majung) the original TV 
* True Music
* กรีน แชนแนล
* แบง แชนแนล

## รายการมิวสิกวิดีโอในประเทศไทย
* MTV Thailand Hitlist (เอ็มทีวี)
* รายการ I Am Siam (แชนเนลวี ไทยแลนด์)
* Fresh Break Thai (ทรู มิวสิก)
* Five Live (ช่อง 5)
* Seed TV (ช่อง 9)
* I Love MV (ช่อง 9)
* Music Time Out (TTV 2)
* Asian Countdown (ช่อง 5)
* 2 Nite Live (ช่อง 5)
* E-Mouth (ช่อง 7)
* OIC (ช่อง 5)

## งานแจกรางวัล มิวสิกวิดีโอ
* เอ็มทีวี เอเชีย อวอร์ดส (MTV Asia Awards) 
* เอ็มทีวี วิดีโอ มิวสิก อวอร์ดส (MTV Video Music Awards) 
* เอ็มทีวี ยุโรป มิวสิก อวอร์ดส (MTV Europe Music Awards) 
* เอ็มทีวี วิดีโอ มิวสิก อวอร์ดส เจแปน (MTV Video Music Awards Japan) 
* เอ็มทีวี ออสเตรเลีย วิดีโอ มิวสิก อวอร์ดส (MTV Australia Video Music Awards) 

## มิวสิกวิดีโอเพลงแรกในประเทศไทย
ในประเทศไทย เพลงแรกที่มีการสร้างมิวสิกวิดีโอคือ "ไปทะเลกันดีกว่า" ของ ปานศักดิ์ รังสิพราหมณกุล ในปี พ.ศ. 2527

## อ้างอิง

## แหล่งข้อมูลอื่น
* มิวสิกวิดีโอเพลงไปทะเลกันดีกว่า

หมวดหมู่:เพลงสมัยนิยม
หมวดหมู่:เพลง

หมวดหมู่:การโฆษณาแบ่งตามสื่อ
ราชอาณาจักรอิสราเอล (สะมาเรีย)

ในคัมภีร์ฮีบรู **ราชอาณาจักรอิสราเอล** () เป็นหนึ่งในสองรัฐที่ก่อตั้งขึ้นหลังจากกษัตริย์ซาโลมอนสวรรคต นักประวัติศาสตร์มักใช้ชื่อ "อาณาจักรเหนือ" หรือ "อาณาจักรสะมาเรีย" เพื่อให้มีชื่อแตกต่างกับอาณาจักรยูดาห์ทางตอนใต้

ราชอาณาจักรอิสราเอลก่อตั้งใน 930 ปีก่อนคริสตกาลจนถูกพวกจักรวรรดิอัสซีเรียใหม่ยึดครองใน 720 ปีก่อนคริสตกาล มีเมืองสำคัญได้แก่เชเคม, ทิรซาห์ และสะมาเรีย)

คัมภีร์ฮีบรูพรรณนาถึงอาณาจักรอิสราเอลเหนือหรือที่รู้จักกันในชื่ออาณาจักรสะมาเรีย เป็นหนึ่งในสองรัฐที่สืบทอดต่อจากสหราชอาณาจักรอิสราเอล ซึ่งเคยถูกปกครองโดยกษัตริย์ดาวิดและซาโลมอนพระราชโอรส อีกแห่งคืออาณาจักรยูดาห์ทางตอนใต้ อย่างไรก็ตาม นักประวัติศาสตร์และนักโบราณคดีหลายคนไม่เชื่อเรื่องการมีอยู่ของสหราชอาณาจักรดังที่ปรากฎในคัมภีร์

## รายนามกษัตริย์แห่งอิสราเอล (อิสราเอลเหนือ)

## ดูเพิ่ม
*กษัตริย์แห่งยูดาห์

## อ้างอิง



หมวดหมู่:ประวัติศาสตร์อิสราเอล
*
หมวดหมู่:พระมหากษัตริย์ยูดาห์
แองกิโอเทนซินรีเซพเตอร์บล๊อคเกอร์

**แองกิโอเทนซินรีเซพเตอร์บล็อกเกอร์** (angiotensin II receptor blocker) เป็นยากลุ่มที่มีกลไกการออกฤทธิ์ใกล้เคียงกับกลุ่ม ACEI คือไป ยับยั้งการจับของ Angiotensin ที่ receptor ซึ่งจะทำให้ Angiotensin ไม่สามารถออกฤทธิ์ได้ ยากลุ่มนี้ใช้รักษา โรคความดันสูง (hypertension) , โรคหัวใจล้มเหลว (congestive heart failure) และอื่น ๆ ที่เกี่ยวกับระบบไหลเวียนโลหิต
ยาในกลุ่มนี้จะลงท้ายด้วยคำว่า sartan ตัวอย่างอย่างเช่น Losartan, Valsartan, Candisartan

ฤทธิ์ไม่พึงประสงค์ (ADRs) 
# ความดันต่ำ 
# ทำงานการทำงานของไตแย่ลง
# Potassium ในเลือดสูง
# Angioedema

โดยฤทธิ์ไม่พึงประสงค์ของยากลุ่มนี้จะมีน้อยกว่ายากลุ่ม ACEI โดย ฤทธิ์ไม่พึงประสงค์ที่สำคัญที่แตกต่างกันคือ การไอ ยากลุ่มนี้มีอาการไอน้อยกว่า

## อ้างอิง

หมวดหมู่:ยา
หมวดหมู่:บทความยาที่ต้องการภาพประกอบ
พารีโคซิบ

**พารีโคซิบ** () เป็นยา NSAIDs ในกลุ่ม COX-2 selective Inhibitors จะมีอยู่ในรูปแบบ intravenous เท่านั้น ไม่มีรูปแบบรับประทาน เป็นยาที่นิยมใช้บรรเทาอาการปวดหลังผ่าตัดหรือบรรเทาปวดโดยไม่ไปพึ่งยาในกลุ่ม Opioid drugs เช่น morphine

หมวดหมู่:ยา
หมวดหมู่:เอ็นเซด
ศิลาโรเซตตา

**ศิลาโรเซตตา** () เป็นศิลาจารึกทำจากหินแกรนด์โอไดโอไรต์ บันทึกกฤษฎีกาซึ่งตราขึ้นในพระนามาภิไธยพระเจ้าทอเลมีที่ 5 ณ เมืองเมมฟิส ประเทศอียิปต์ เมื่อ 196 ปีก่อนคริสตกาล กฤษฎีกานี้เขียนด้วยอักขระสามชนิด ตอนต้นเขียนด้วยอักขระไฮเออโรกลีฟอียิปต์ ตอนกลางเขียนด้วยอักขระดีมอติกอียิปต์ และตอนท้ายเขียนด้วยอักขระกรีกโบราณ ทั้งสามตอนมีเนื้อหาอย่างเดียวกัน ศิลานี้จึงเป็นเครื่องไขความหมายของอักขระไฮเออโรกลีฟอียิปต์ และเปิดช่องให้เข้าถึงประวัติศาสตร์อียิปต์โบราณ

เชื่อกันว่า ศิลานี้เดิมตั้งแสดงไว้ที่วัดอียิปต์แห่งหนึ่งซึ่งน่าจะอยู่ใกล้เมืองเซอีส ต่อมาในราวต้นคริสตกาลหรือสมัยกลาง มีการย้ายศิลาไปที่อื่น และในที่สุดมีการใช้ศิลานี้เป็นวัสดุก่อสร้างปราการจูเลียนใกล้เมืองโรเซตตาที่ดินดอนสามเหลี่ยมแม่น้ำไนล์ ครั้น ค.ศ. 1799 ปีแยร์-ฟร็องซัว บูว์ชาร์ นายทหารชาวฝรั่งเศสในกองทัพของนโปเลียน พบศิลานี้เข้า นับเป็นจารึกสองภาษาจากสมัยอียิปต์โบราณจารึกแรกที่ค้นพบในสมัยปัจจุบัน จึงกระตุ้นความสนใจของสาธารณชนอย่างกว้างขวาง และก่อให้เกิดความพยายามถอดความหมายภาษาอียิปต์โบราณอันเป็นภาษาที่ไม่เคยได้รับการแปลความหมายมาก่อน ฉะนั้น นักวิชาการและพิพิธภัณฑ์ในยุโรปจึงเริ่มคัดลอกเนื้อความของศิลาออกเผยแพร่ ขณะนั้น กองทัพอังกฤษเอาชัยชนะเหนือกองทัพฝรั่งเศสในประเทศอียิปต์ได้ใน ค.ศ. 1801 และเมื่อฝรั่งเศสยอมจำนนที่อะเล็กซานเดรียแล้ว อังกฤษจึงได้ศิลาไว้ในความครอบครอง และขนศิลาไปไว้ในกรุงลอนดอน แล้วจัดแสดงแก่สาธารณชน ณ พิพิธภัณฑ์บริติชตั้งแต่ ค.ศ. 1802 เรื่อยมาจนปัจจุบัน ถือเป็นวัตถุที่มีผู้เข้าเยี่ยมชมบ่อยครั้งที่สุดในพิพิธภัณฑ์แห่งนี้

ส่วนการศึกษาเกี่ยวกับกฤษฎีกาบนศิลานั้นเริ่มขึ้นเมื่อมีการแปลเนื้อความภาษากรีกบนศิลาอย่างเต็มรูปแบบใน ค.ศ. 1803 จนราวยี่สิบปีให้หลัง คือ ใน ค.ศ. 1822 ฌ็อง-ฟร็องซัว ช็องปอลียง นักวิชาการชาวฝรั่งเศส จึงแถลงในกรุงปารีสว่า สามารถอ่านอักขระอียิปต์ได้เป็นผลสำเร็จ อย่างไรก็ดี นับแต่ค้นพบศิลาหลักนี้เป็นต้นมา ตัวศิลานั้นตกเป็นข้ออ้างในความขัดแย้งทางชาตินิยมหลายต่อหลายครั้ง และนับแต่ ค.ศ. 2003 สืบมา มีการเรียกร้องอยู่เสมอว่า ให้คืนศิลากลับสู่อียิปต์

อนึ่ง ภายหลังยังมีการค้นพบกฤษฎีกาสองฉบับ ซึ่งเป็นฉบับคัดลอกของกฤษฎีกาข้างต้น แต่มีเนื้อความไม่เต็ม ทั้งมีการค้นพบจารึกอียิปต์ที่มีเนื้อหาสองหรือสามภาษา เป็นต้นว่า กฤษฎีกาทอเลมี ที่บางฉบับมีอายุเก่ากว่าศิลาโรเซตตาเล็กน้อย เช่น กฤษฎีกาคาโนปัส (238 ปีก่อนคริสตกาล) และกฤษฎีกาเมมฟิส (ราว 218 ปีก่อนคริสตกาล) ศิลาโรเซตตาจึงไม่เป็นของพิเศษอีก แต่ก็ถือเป็นกุญแจสำคัญอันนำไปสู่ความรู้ความเข้าใจที่ยุคปัจจุบันมีเกี่ยวกับวรรณกรรมและอารยธรรมอียิปต์

หมวดหมู่:196 ปีก่อนคริสตกาล
หมวดหมู่:จารึกในประเทศอียิปต์
หมวดหมู่:อียิปต์โบราณ
ลำดับเรื่องในจักรวาลของอสิมอฟ

## ยุคปฐมกาล

## ยุคอวกาศ

## ยุคจักรวรรดิ

## ยุคสถาบันสถาปนา
สภาปนศักราช (ส.ศ.) เริ่มนับตั้งแต่ ฮาริ เซลดอน ประกาศตั้งสถาบันสถาปนาในปีจักรวาลศักราช (จ.ศ.)ที่ 12068

หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
องคชาต

**องคชาต** () เป็นอวัยวะเพศของเพศชายที่ใช้สืบพันธ์ และทำหน้าที่เป็นท่อปัสสาวะ มีลักษณะเป็นท่อนยาว อยู่ภายนอกร่างกายของเพศชาย ตรงบริเวณหัวหน่าวทำหน้าที่เป็นทางผ่านของปัสสาวะและน้ำกาม&nbsp;ประกอบไปด้วยกล้ามเนื้อฟองน้ำ&nbsp;(corpus cavernosum) 1 คู่ และท่อปัสสาวะบางส่วน กล้ามเนื้อลักษณะฟองน้ำ ทำหน้าที่ในการกักเก็บเลือด เมื่อมีอารมณ์ทางเพศทำให้เกิดการแข็งตัวขององคชาต เพื่อให้สามารถสอดใส่องคชาตเข้าไปภายในช่องคลอดของเพศหญิง ที่ปลายองคชาตเป็นจุดรวมของเส้นประสาท ซึ่งไวต่อการกระตุ้นความรู้สึกทางเพศ ซึ่งส่วนนี้เปรียบเทียบได้กับคลิตอริสของเพศหญิง

## การแข็งตัวขององคชาต
การที่อวัยวะเพศจะแข็งตัว สมองจะต้องส่งสัญญาณที่จะควบคุมระดับฮอร์โมนของเพศชาย เพื่อให้การไหลเวียนของเลือดไปสู่อวัยวะเพศ รวมทั้งกล้ามเนื้อภายในอวัยวะเพศ แกนอวัยวะเพศชายซึ่งมี 2 แกน ลักษณะคล้ายฟองน้ำ เมื่อมีเลือดแดงวิ่งเข้าไปเต็มที่ เลือดดำถูกปิดกั้นอยู่ระยะหนึ่ง จึงทำให้อวัยวะเพศแข็งตึงขึ้น
thumb|right|alt=การแข็งตัวขององคชาตตามลำดับ 1,2,3,4,5|การแข็งตัวขององคชาตตามลำดับ 1,2,3,4,5

## อ้างอิง

## แหล่งข้อมูลอื่น

* The Icelandic Phallological Museum - Contains photos of penises of almost all mammals in Iceland
* Summary Penis Size data 
* Kinsey Institute on the penis 
* Intersex Society of North America

หมวดหมู่:อวัยวะ
หมวดหมู่:กายวิภาคศาสตร์ของมนุษย์
หมวดหมู่:อวัยวะเพศ
หมวดหมู่:บุรุษเวชศาสตร์
หมวดหมู่:องคชาต
เทอร์มินัส

**เทอร์มินัส** () เป็นดาวเคราะห์ในจินตนาการ ปรากฏในนิยายวิทยาศาสตร์ชุดสถาบันสถาปนาของไอแซค อสิมอฟ

เทอร์มินัสเป็นดวงดาวที่อยู่บริเวณขอบกาแลกซี่ ไกลที่สุดนับจากศูนย์กลางของกาแลกซี่ เทอร์มินัสเป็นดาวเคราะห์เพียงดวงเดียวในระบบดาวฤกษ์ที่มันโคจรอยู่ บริเวณพื้นผิวดาวแทบไม่มีธาตุโลหะอยู่เลย แต่ยังเป็นดาวที่มนุษย์อาศัยอยู่ได้ ดาวเคราะห์ที่ใกล้เคียงที่สุดคือ อนาครีออน ซึ่งอยู่ห่างออกไป 8 พาร์เซค (26 ปีแสง)

ประวัติของเทอร์มินัสเริ่มขึ้นในช่วงใกล้ล่มสลายของจักรวรรดิสากลจักรวาล โดยฮาริ เซลดอน ผู้คิดอนาคตประวัติศาสตร์ได้ทำนายว่าจักรวรรดิใหม่จะเกิดขึ้นมาหลังช่วงล่มสลายของจักรวรรดิเก่าเป็นเวลา 30,000 ปี แต่สามารถย่นระยะเวลานั้นลงเหลือ 1,000 ปีได้ เซลดอนจึงส่งนักอนาคตประวัติศาสตร์จำนวนหนึ่งมาเตรียมความพร้อมในการก่อตั้งจักรวรรดิใหม่ที่เทอร์มินัส โดยมีฉากบังหน้าเป็นคณะผู้จัดทำสารานุกรม Encyclopedia Galactica

## ดูเพิ่ม
* บรรณพิภพในจักรวาลของอสิมอฟ

หมวดหมู่:พิภพในสถาบันสถาปนา
หมวดหมู่:บันเทิงคดีแนววิทยาศาสตร์
ทรานทอร์

**ทรานทอร์** () เป็นชื่อดาวเคราะห์และเขตการปกครองในจินตนาการ ปรากฏในนิยายวิทยาศาสตร์ชุดสถาบันสถาปนาของไอแซค อสิมอฟ

ทรานทอร์เป็นดาวเคราะห์หลวงของจักรวรรดิสากลจักรวาล มีเนื้อที่ทั้งหมด 194,000,000 ตร.กม. โดยพื้นที่ทุกส่วนยกเว้นเขตพระราชวังจักรพรรดิถูกปกคลุมโดยโดมโลหะ มีประชากรอาศัยทั้งหมดประมาณ 45 พันล้านคน

## ประวัติศาสตร์

ในนิยายเรื่องลาแล้วโลก ได้บรรยายประวัติศาสตร์ช่วงแรกของทรานทอร์ไว้ว่า ดาวเคราะห์ 5 ดวงของสาธารณรัฐทรานทอร์ได้ขยายตัวเป็นสหพันธรัฐทรานทอร์ ก่อนจะเป็นจักรวรรดิทรานทอร์ และครอบครองพื้นที่ทั้งหมดของจักรวาลจนกลายเป็นจักรวรรดิสากลจักรวาลในที่สุด

ในช่วงปลายของทรานทอร์ สถาปนศักราชที่ 260 ผู้นำฝ่ายกบฏชื่อกิลมอร์ (Gilmore) ได้เข้ายึดทรานทอร์ ทำให้จักรพรรดิต้องหนีไปอยู่ดาวเคราะห์ Delicass หลังการล่มสลายของทรานทอร์ โดมโลหะบางส่วนได้ถูกรื้อถอนออก และกลายเป็นพิภพสำหรับเกษตรกรรม ประชากรลดลงอย่างรวดเร็วจาก 45 พันล้านคนเหลือประมาณ 1 ร้อยล้านคนเท่านั้น

ไอแซค อสิมอฟได้ใช้จักรวรรดิโรมันเป็นแบบอย่างในการสร้างจักรวรรดิสากลจักรวาล และทรานทอร์ได้อิทธิพลมาจากโรม ทรานทอร์ยังเป็นแบบอย่างของดาวคอรัสซานท์ในภาพยนตร์ชุดสตาร์ วอร์ส

หมวดหมู่:พิภพในสถาบันสถาปนา
สถาบันสถาปนา (หนังสือ)

**สถาบันสถาปนา** เป็นนิยายวิทยาศาสตร์แต่งโดยไอแซค อสิมอฟ โดยเป็นหนังสือเล่มแรกในนิยายชุดสถาบันสถาปนา สถาบันสถาปนาเป็นการตีพิมพ์เรื่องสั้นที่มีเนื้อหาต่อเนื่องกันจำนวน 5 เรื่อง พิมพ์ครั้งแรกเมื่อ ค.ศ. 1951

## เรื่องสั้นในเล่ม
รายชื่อเรื่องสั้นทั้ง 5 เรื่อง
* The Psychohistorians
* The Encyclopedists
* The Mayors
* The Traders
* The Merchant Princes

## การตีพิมพ์ในไทย
สถาบันสถาปนาฉบับภาษาไทยแปลโดยบรรยงก์ ได้รับการตีพิมพ์ 5 ครั้งจากสำนักพิมพ์ต่างๆ
* สำนักพิมพ์คอลเลจบุ๊ค (พ.ศ. 2518) ในชื่อ "Spectrum 4:สถาบันสถาปนา"
* สำนักพิมพ์ออบิท (พ.ศ. 2525) ในชื่อ "โลกอนาคต:สถาบันสถาปนา"
* สำนักพิมพ์ไต้ฝุ่น (พ.ศ. 2532) ในชื่อ "โลกอนาคต:สถาบันสถาปนา"
* สำนักพิมพ์สร้างสรรค์-วิชาการ (พ.ศ. 2539) ในชื่อ "โลกอนาคต:สถาบันสถาปนา"
* สำนักพิมพ์โปรวิชั่น (พ.ศ. 2545) ในชื่อ "โลกอนาคต:สถาบันสถาปนา"

## ดูเพิ่ม

* นิยายออนไลน์ฉบับเต็ม แปลโดย บรรยงก์ 

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
หมวดหมู่:ตัวละครที่ฆ่าตัวตาย
ซินเดอเรลล่า (วงดนตรีไทย)

**ซินเดอเรลล่า** () ศิลปินกลุ่มหญิง 4 คน ที่มีผลงานในแนวป็อปแดนซ์ จากสังกัด อาร์เอส ที่มีเพลงดังอย่าง​ "ให้อภัย​สักครั้ง, ไม่ใช่ก้อนหิน, เธออยู่ที่ไหน, ฉันไม่ยอม, โทษทีนะเธอ, ผู้ชายเจ้าชู้ทุกคนหรือเปล่า​, ละลาย, รักน่า, ไม่รักไม่ไหว​" เป็นต้น

โดยทั้งสี่คนเข้าสู่วงการจากการประกวดร้องเพลง จนในปีพ.ศ. 2547 ได้มารวมตัวกันออกอัลบั้มภายใต้สังกัดอาร์เอส โปรโมชั่น ผลงานชุดแรกในชื่อ "Cinderella" แนวเพลงป็อปแดนซ์, R&B เปิดตัวด้วยเพลง ถามใจตัวเอง ต่อด้วยเพลง ไม่ใช่ก้อนหิน

หลังจากนั้น วงซินเดอเรลล่า ก็ได้มีอัลบั้มตามมาอีกหลายชุด ได้แก่ อัลบั้ม Cinderella 2006 (พ.ศ. 2548), อัลบั้ม BURN UP (พ.ศ. 2550) และอัลบั้มชุดสุดท้าย อัลบั้ม WHAT WOMEN WANT (พ.ศ. 2551)

## ประวัติ
ปี 2547 อาร์เอส โดยค่าย จีโนม เปิดตัว 4 สาวคนเก่ง ที่มีผลงานในแนวป็อปแดนซ์ วง**ซินเดอเรลล่า** สมาชิกประกอบด้วย ทัดดาว ตั้งตรงเจริญ (ดาว), ปรียาภรณ์ อุปทินเกตุ (ปังปอนด์), นันท์นภัส นภัสธนาเกียรติ (อุ๊บอิ๊บ), อธิสา ธวัชวิเชียร (แอมแปร์) กับอัลบั้ม "Cinderella" ที่มีเพลงเปิดตัวอย่างเช่นเพลง "ไม่ใช่ก้อนหิน" และเพลง "ถามใจตัวเอง" เป็นต้น

ปีต่อมา 2548 กลับมาอีกครั้งกับงานเพลงชุดที่ 2 Cinderella 2006 ที่มีเพลงสร้างชื่อเสียงอีกหลายเพลง อาทิ ให้อภัยสักครั้ง, ละลาย, เธออยู่ที่ไหน

หลังจากนั้นอาร์เอสฯปรับรูปแบบของการขายเพลงแบบ Ep Album และได้ทำอัลบั้มของซินเดอเรลล่าอีก 2 ชุดในปี 2550-2551 คือชุด BURN UP (มีเพลง ไม่รับสาย, ฉันไม่ยอม) และ WHAT WOMEN WANT (มีเพลง ผู้ชายเจ้าชู้ทุกคนหรือเปล่า, คนที่ 2 มือที่ 3)

ส่วน แอมแปร์ นั้นช่วงแรกปีเดียวที่ก่อตั้งวงซินเดอเรลล่านั้น ได้ทำอัลบั้มดนตรีไวโอลิน ชื่อชุด "อัลบั้ม Emotion of The Violin ชุดที่ 1 - 5" โดยมีเพลงบรรเลงที่นำมาเล่นโดยเครื่องดนตรีไวโอลิน อาทิ ในสายลม, จันทร์, ยอมจำนนฟ้าดิน เป็นต้น

เรียนที่ มหาวิทยาลัยเกษตรศาสตร์ วิทยาเขตกำแพงแสน 

## สมาชิก

## ผลงาน
### ผลงานเพลง
#### อัลบั้มปกติ

#### อัลบั้มพิเศษ
* อัลบั้ม "ลูกของพ่อ" ค.ศ. 2006 รวมศิลปินสังกัดอาร์เอส 

#### อัลบั้มอื่นๆ
* อัลบั้ม "Emotion Of The Violin 1" สังกัดอาร์เอส (เฉพาะ**แอมแปร์**)
* อัลบั้ม "Emotion Of The Violin 2" สังกัดอาร์เอส (เฉพาะ**แอมแปร์**)
* อัลบั้ม "Emotion Of The Violin 3" สังกัดอาร์เอส (เฉพาะ**แอมแปร์**)
* อัลบั้ม "Emotion Of The Violin 4" สังกัดอาร์เอส (เฉพาะ**แอมแปร์**)
* อัลบั้ม "Emotion Of The Violin 5" สังกัดอาร์เอส (เฉพาะ**แอมแปร์**)
* อัลบั้ม "หนึ่งฝัน" สังกัดbaichasong (เฉพาะ**อุ๊บอิ๊บ**)
* อัลบั้ม "ภาษารัก Love Sign" สังกัดbaichasong (เฉพาะ**อุ๊บอิ๊บ**)
* อัลบั้ม "ชลบุรีเกมส์" (เฉพาะ**อุ๊บอิ๊บ**)
* อัลบั้ม "Audiophile live in Bangkok" สังกัด Impression Sound Studio (เฉพาะ**อุ๊บอิ๊บ**)
* อัลบั้ม "OOPIIB SINGS IMPRESSION" สังกัด Impression Sound Studio (เฉพาะ**อุ๊บอิ๊บ**)

## ผลงานนอกเหนือจากงานเพลง
### ละครโทรทัศน์
* ละคร "เหนือทรายใต้ฟ้า" รับบท...สีส้ม (เฉพาะ**อุ๊บอิ๊บ**)
* ละคร "ราชินีจ้าวสังเวียน" รับบท...จัสมิน (เฉพาะ**ดาว**)

### งานพิธีกร
* พิธีกรรายการ Teen talk (เฉพาะ**อุ๊บอิ๊บ**)
* พิธีกรรายการ รักไทย (เฉพาะ**อุ๊บอิ๊บ**)
* พิธีกรรายการ Amazing Bangkok (เฉพาะ**อุ๊บอิ๊บ**)

## อ้างอิง
* http://www.manager.co.th/Entertainment/ViewNews.aspx?NewsID=9470000037311  ฝันที่เป็นจริงกับสี่สาว “ซินเดอเรลล่า”
* http://world.kapook.com/pin/530d92d038217a1f0d000000 วงซินเดอเรลล่า อดีตนักร้อง สี่สาวสุดป็อป
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
หมวดหมู่:เกิร์ลกรุปไทย
พิกซิล

**พิกซิล** (Pixyl) วงอิเล็คทรอนิคร็อกที่เกิดจากการรวมตัวของสี่สมาชิกหนุ่มที่มาจากคนละเชื้อชาติ มีอัลบั้มแรกกับ เบเกอรี่มิวสิก ก่อนจะแยกย้ายไป โตนและไบรอัน 2 ใน 4 สมาชิกรวมกันเป็นวง โซฟา ก่อนจะกลับมารวมตัวกันอีกครั้ง เพื่ออัลบั้มร่วมกันในสังกัดของกลุ่มเพื่อนชื่อ มิซซิงลิงก์

## สมาชิก

* จักรธร ขจรไชยกูล (โตน)  - Guitar & Vocals 
* ไบรอันเทพ วัยโทวิช (ไบรอัน) - Guitar & Bass Vox 
* วีรวิทย์ ธนสุนทร (ปื๊ด) - Vocals, Bass, Loops samples & Efx 
* จูน บอม อาห์น (จูนบอม) - Vocals, Loops, samples & Efx

## ผลงาน
### Vision (พ.ศ. 2542)
# อย่า (Don't) 
# รู้นะ (I Know) 
# กลับมา (Come Back) 
# Perfect (Featuring. อรอรีย์ จุฬารัตน์) 
# คิด (Stupid) (Featuring. ริค วชิรปิลันธ์) 
# ไม่ต้องทำอย่างนี้ (Bye) 
# พัวพัน (Tangled) 
# อย่าปลุกฉัน (Lazy) 
# จึด จือ ดือ @#$!$%# (Do the Jeud Jeu Due) 
# ดาวเทียม (Satellite) 
# ทุกสิ่งเธอรู้อยู่ (You Know) 
# Otaku

### P.X.L. Volume Two (EP.) (พ.ศ. 2545)
# บิกินี่ (Bikini)
# See Me Through 
# ตัวเอง (You)
# อาย (Ai) 
# Trip Alert 
# Rio 
# เตียง (Closer)
 
## แหล่งข้อมูลอื่น
* SofaSite.com  เว็บไซต์อย่างเป็นทางการของวง โซฟา

หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดเบเกอรี่มิวสิค
หมวดหมู่:กลุ่มดนตรีไทยในยุค 1990
สถาบันสถาปนาและจักรวรรดิ

**สถาบันสถาปนาและจักรวรรดิ** (Foundation and Empire) เป็นนิยายวิทยาศาสตร์แต่งโดยไอแซค อสิมอฟ พิมพ์ครั้งแรกเมื่อ ค.ศ. 1952 โดยเป็นหนังสือเล่มที่สองในนิยายชุดสถาบันสถาปนา ต่อจากสถาบันสถาปนา และตามด้วยสถาบันสถาปนาแห่งที่สอง

เนื้อหาในเรื่องแบ่งเป็นสองส่วน คือ **The General** (ท่านนายพล) จับความเกี่ยวกับขุนศึกเบล ริโอเซ่ ของจักรวรรดิสากลจักรวาลเก่าที่เข้ามาคุกคามสถาบันสถาปนา ส่วนครึ่งหลังคือเรื่อง **The Mule** (มโนมัย) เกิดขึ้นหลังครึ่งแรกประมาณหนึ่งร้อยปี โดยสถาบันสถาปนาถูกคุกคามอีกครั้งจากมโนมัย บุคคลลึกลับที่มีพลังจิต

## ดูเพิ่ม

นิยายออนไลน์ฉบับเต็ม แปลโดย บรรยงก์ 

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
ซอ

**ซอ** เป็นเครื่องดนตรีไทยชนิดหนึ่งจำพวกเครื่องสาย ทำให้เกิดเสียงโดยการใช้คันชักสีเข้ากับสายที่ขึงเอาไว้

## ส่วนประกอบ
* คันทวน
* ลูกบิด
* กะโหลก
* หน้าซอ
* สาย
* รัดอก

## ประเภท
* ซอด้วง ซอสองสาย มีเสียงแหลม ก้องกังวาน คันทวนยาวประมาณ 72 ซม 
* ซออู้ ซอสองสาย ตัวกะโหลกทำด้วยกะลามะพร้าว โดยตัดปาดกะลาออกเสียด้านหนึ่ง และใช้หนังลูกวัวขึงขึ้นหน้าซอ กว้างประมาณ 13 – 14 ซม
* ซอสามสาย มีขนาดใหญ่กว่าซอด้วงหรือซออู้ และมีลักษณะพิเศษ คือมีสามสาย มีคันชักอิสระ กะโหลกซอมีขนาดใหญ่ นับเป็นเครื่องดนตรีที่มีความสง่างามชิ้นหนึ่งในวงเครื่องสาย ผู้เล่นจะอยู่ในตำแหน่งด้านหน้าของวง

## อ้างอิง
* แนะนำเครื่องดนตรีไทย 

หมวดหมู่:เครื่องดนตรีไทย
หมวดหมู่:เครื่องสาย
กถาสริตสาคร

**กถาสริตสาคร** เป็นหนังสือรวบรวมนิทาน ตำนานต่าง ๆ ของอินเดีย แต่งโดยนักปราชญ์ชาวกัศมีร์ชื่อ โสมเทวะ เมื่อราวคริสต์ศตวรรษที่ 11 นับเป็นหนังสือที่มีชื่อเสียงมากที่สุดเล่มหนึ่งของอินเดีย คำว่า "กถาสริตสาคร" เป็นภาษาสันสกฤต หมายถึง "มหาสมุทรแห่งสายน้ำของเรื่องเล่าต่าง ๆ"

กถาสริตสาคร มีเนื้อหา 18 เล่ม 124 บท มีบทร้อยกรองมากกว่า 21,000 บท ที่แต่งเสริมเนื้อหาในส่วนร้อยแก้ว นิทานเรื่องหลักนั้นเป็นการเล่าเรื่องผจญภัยของเจ้าชายนรวหนทัตตะ โอรสของพระเจ้าอุทยนะในตำนาน มีการแต่งนิทานจำนวนมากประกอบกับเนื้อเรื่องหลัก ทำให้กลายเป็นแหล่งรวมนิทานอินเดียที่ยาวที่สุด

ตำนานกล่าวว่า กถาสริตสาครนั้น ส่วนใหญ่อิงจากงานเขียนเรื่อง พฤหัตกถา ของคุณาฒยะ ในภาษาไปศาจี จากตอนใต้ของอินเดีย แต่พฤหัตกถาฉบับกัศมีร์ที่โสมเทวะใช้เป็นแหล่งเนื้อหานั้น อาจแตกต่างไปจากฉบับของไปศาจี เพราะมีพฤหัตกถาหลงเหลืออยู่สองฉบับ ในกัศมีร์ (นอกเหนือจากพฤหัตกถาโศลกสังเคราะห์ ของพุทธสวามิน จากเนปาล)

ลักษณะการเล่านิทานในกถาสริตสาครนั้น (หรือในเนื้อหาหลักของพฤหัตกถา) คล้ายกับการเล่าเรื่องปัญจตันตระ นั่นคือ เป็นเรื่องที่ผูกโยงมาจากท้องถิ่นต่าง ๆ มากมายในโลกนี้

ประวัติการแปลในภาษาไทย เสฐียรโกเศศ และ นาคะประทีป เคยร่วมกันแปลถ่ายทอดนิทานชุดนี้ออกเป็นภาษาไทย เมื่อ พ.ศ. 2499

## อ้างอิง
* The Katha Sarit Sagara, or Ocean of the Streams of Story, Translated by C.H.Tawney, 1880

หมวดหมู่:นิทาน
หมวดหมู่:วรรณกรรมภาษาสันสกฤต
คันตาตา

**คันตาต้า** () ในภาษาอิตาเลียน แปลว่า "เพลงร้อง" ในสมัยของบาคได้มีการแต่งเพลงประเภทนี้ขึ้นเพื่อสองจุดประสงค์ คือ หนึ่งใช้ในประกอบกิจกรรมทางศาสนา สองใช้ในกิจกรรมนอกศาสนา บาคได้เรียบเรียงบทเพลงเป็นเรื่องราวที่เกี่ยวข้องกับกิจกรรมดังกล่าว โดยประกอบไปด้วยส่วนที่บรรเลงและส่วนการขับร้อง ซึ่งจะใช้ทั้งเครื่องดนตรีประเภทเดี่ยวและวงดุริยางค์ นักร้องเดี่ยวและวงประสานเสียง ผสมกับอย่างมีชีวิตชีวาคล้ายคลึงกับบทเพลงประเภท ออราทอริโอ (Oratorio) หรือ อุปรากร (Opera) แต่จะไม่มีการสร้างฉากประกอบการแสดง

การเรียกชื่อคันตาต้าแต่ละบทนั้น จะนิยมใช้เนื้อร้องตอนแรกมาตั้งเป็นชื่อของบทเพลง

หมวดหมู่:คำศัพท์ดนตรี
หมวดหมู่:คันตาตา
บทเพลงตอนมหาทรมาน

**บทเพลงตอนมหาทรมาน** () เป็นบทเพลงทางศาสนา มีเนื้อหาเกี่ยวกับการพิพากษาและการตรึงไม้กางเขนของพระเยซู ซึ่งมักจะมีการแสดงในช่วงเทศกาลอีสเตอร์ บทเพลงนี้เป็นบทเพลงขนาดใหญ่ และมีการประพันธ์มากันแต่โบราณ เนื้อเพลงที่นำมาเขียนจะนำมาจากพระคัมภีร์ (Gospel) ซึ่งก็มีผู้เขียนหลายคน ได้แก่ ยอร์น มาระโก มัทธิว ผู้ประพันธ์เพลงที่สำคัญ คือ ไฮน์ริช ชึทซ์, โยฮัน เซบัสทีอัน บัค และโยเซ็ฟ ไฮเดิน

หมวดหมู่:คำศัพท์ดนตรี
เพลงชุด

**เพลงชุด** () คือ บทประพันธ์ที่ประกอบด้วยบทเพลงหลาย ๆ บท นำมาบรรเลงต่อกันเป็นชุด ซึ่งอาจจะเป็นเรื่องราว หรือเป็นลักษณะของการรวมเพลงประเภทใดประเภทหนึ่ง มีการกำหนดลักษณะของการประพันธ์ไว้อย่างแน่นอน โดยแต่ละท่อนมักจะเป็นลักษณะของจังหวะเต้นรำโดยอยู่ในบันไดเสียงเดียวกัน จึงมีอีกชื่อเรียกว่า **dance suite** บทเพลงประเภทนี้พบได้มากในอุปรากรและบัลเลต์

## ลักษณะ
ลักษณะของเพลงชุดแบ่งได้ 2 ลักษณะใหญ่ ได้แก่ 
* บารอกสวีต (Baroque Suite) เป็นเพลงชุดในยุคบารอก โดยเพลงชุดเหล่านี้ประกอบด้วยจังหวะเต้นรำลักษณะต่างๆ แต่ไม่นิยมนำมาเล่นเพื่อเต้นรำจริง เป็นเพลงที่บรรเลงเพื่อการฟังเท่านั้น รูปแบบเพลงชุดในยุคบารอกมักจะเริ่มต้นด้วยบทนำคือ ตอนนำ (prelude) แล้วตามด้วยเพลงจังหวะเต้นรำดังต่อไปนี้  
:* allemande เพลงเต้นรำของชาวเยอรมัน จังหวะเร็วปานกลาง 
:* courante เพลงเต้นรำของชาวฝรั่งเศส จังหวะเร็ว
:* sarabande เพลงเต้นรำของชาวสเปน จังหวะช้า
:* gigue เพลงเต้นรำของชาวไอริช จังหวะเร็ว
:* เพลงเต้นรำลักษณะใดลักษณะหนึ่ง
:: ระหว่าง sarabande และ gigue จะเป็นเพลงเต้นรำตามที่ผู้ประพันธ์เลือกเอง ซึ่งมักจะเป็นเพลงเต้นรำต่อไปนี้ Gavotte, Bourree, Minuet, Polonaise, Passepied หรือ Rigaudon นอกจากนี้บทเพลงชุดบางบท มีการสอดแทรกด้วยท่อนที่แสดงแนวทำนองที่ไพเราะ ไม่เป็นจังหวะเต้นรำ เพื่อเปลี่ยนอารมณ์ผู้ฟังให้แตกต่างไป ท่อนที่เน้นแนวทำนองเช่นนี้ เรียกว่า แอร์ (air)
* มอเดิร์นสวีต (modern suite) เป็นบทเพลงที่มีหลายท่อน ประพันธ์ขึ้นสำหรับวงออร์เคสตรา บางครั้งใช้ในความหมายของดนตรีบรรยายเรื่องราวที่มีหลายท่อนจบ เช่น Scheherezade โดยริมสกี-คอร์ซาคอฟ เป็นต้น

## ตัวอย่าง
* Water Music Suite - Handel
* Suite No. 2 in B minor - Bach
* Peer Gynt Suite - Grieg
* Garmen Suite - Bizet
* Nutcraker Suite - Tchaikovsky
* The Sleeping Beauty Suite - Tchaikovsky
* Swan Lake - Tchaikovsky
* Mary Janos Suite - Kodaly

หมวดหมู่:เพลงชุด
หมวดหมู่:คำศัพท์ดนตรี
ออร์แกน

**ออร์แกน** (, กรีก: ὄργανον *ออร์กานอน*)  เป็นเครื่องดนตรีสากล ออร์แกนมีประวัติในการประดิษฐ์ที่ยาวนานมาตั้งแต่สมัยโรมัน และมีความสำคัญควบคู่มากับศาสนาคริสต์เลยทีเดียว คำว่า organ นั้น ก็มาจากภาษาละติน organum ซึ่งเป็นชื่อที่ใช้เรียกเครื่องดนตรีชนิดหนึ่ง ที่มีชื่อว่า hydraulis  
ต้นกำเนิดเสียงของออร์แกนมาจากลม ซึ่งมีแหล่งกำเนิดหลายวิธีซึ่งในสมัยโบราณก็ต้องใช้แรงคนในการผลิตลม เมื่อลมถูกบังคับให้ไหลผ่านท่อที่มีขนาดต่างๆกันก็จะเกิดเสียงที่มีความถี่แตกต่างกัน ท่อที่ใช้ในการสร้างออร์แกนนั้น อาจจะเป็นไม้ หรือโลหะ ก็ได้ ซึ่งจะส่งผลให้มีเสียงที่แตกต่างกัน และออร์แกนหนึ่งเครื่อง สามารถทำเสียงต่าง ๆ ได้เท่า ๆ กับเครื่องดนตรีหลายชิ้นมารวมกัน ดังนั้น ออร์แกนจึงสามารถเล่นได้ทั้งแนวทำนอง และแนวเดินเบส โดยไม่ต้องพึ่งพาเครื่องดนตรีอื่นใด ดังนั้น ในสมัยก่อนนั้น ออร์แกนจึงถือเป็นเครื่องดนตรีที่มีประสิทธิภาพสูงที่สุดในบรรดาเครื่องดนตรีทั้งปวง 

ออร์แกนได้รับฉายาว่าเป็นราชาแห่งเครื่องดนตรีตะวันตก เนื่องจากมีความซับซ้อนในการประดิษฐ์ และขนาดที่ใหญ่ ออร์แกนที่ใหญ่ที่สุดในโลกอยู่ที่ แอตแลนติกซิตีคอนเวนชันฮอล ที่เมืองแอตแลนติกซิตี รัฐนิวเจอร์ซีย์ สหรัฐอเมริกา ซี่งมีจำนวนไปป์ถึง 33,000 ไปป์

หมวดหมู่:เครื่องลิ่มนิ้ว
หมวดหมู่:เครื่องลม
หมวดหมู่:ออร์แกน
เรควีเอ็ม

**เรควีเอ็ม** () เป็นบทเพลงศาสนาคริสต์ที่ใช้ในพิธีศพ แต่ส่วนใหญ่ปัจจุบันจะใช้แสดงเพื่อการฟังในคอนเสิร์ตมากกว่าพิธีศพจริง ๆ ซึ่งจะประพันธ์โดยให้วงดุริยางค์ กับนักร้องเดี่ยว และวงขับร้องประสานเสียง เนื้อร้องที่ใช้นำมาจากพระคัมภีร์ บทที่มีความสำคัญ ได้แก่ เรควีเอ็มของโมซาร์ท, บราห์มส์, ฟอเร, แวร์ดี และแบร์ลิออส โมซาร์ทได้แต่งบทเพลงนี้เป็นบทสุดท้ายในชีวิตของเขา ว่ากันว่ามีชายลึกลับคนหนึ่งจ้างให้แต่งขึ้นแต่มารู้ภายหลังอีกทีคือ เคานต์วัลเซกก์ ซึ่งเป็นขุนนางในสำนักพระราชวัง แต่ก็นับเป็นผลงานที่มีความโดดเด่นชิ้นหนึ่ง ส่วนบราห์มส์แต่งเพลงนี้เป็นภาษาเยอรมัน

## ตัวอย่างเพลงเรควีเอ็ม
* Missa Solemnis - เบโธเฟน
* Requiem - แวร์ดี
* German Requiem - บราห์มส์
* Requiem - แบร์ลิออส

หมวดหมู่:ประเพณีเกี่ยวกับความตาย
หมวดหมู่:คำศัพท์ดนตรี
หมวดหมู่:เรควีม
กองทัพเรือ

**กองทัพเรือ** หมายถึง กองกำลังทางทหารที่ปฏิบัติการทางน้ำ และมีหน้าที่ป้องกันประเทศทั้งในลำน้ำและในท้องทะเลหลวง กิจการของกองทัพเรือนั้นได้รวมเอาทั้งกิจการนาวิกโยธินซึ่งเป็นทหารเรือฝ่ายบก และกิจการการป้องกันชายฝั่งด้วย ในประเทศที่มีขนาดใหญ่มาก เช่น สหรัฐ จะแยกกิจการเหล่านี้เป็นเหล่าทัพย่อยต่างหากเพื่อให้เกิดความสะดวกในการบริหารจัดการองค์กร

## ดูเพิ่ม
* รายชื่อกองทัพเรือ
* กองทัพเรือไทย
* กองทัพเรือ (วันพีซ)
* ระฆังเรือ
* ทัพเรือ (Naval fleet)

## อ้างอิง

กองทัพเรือ
รายชื่อบรรณพิภพในจักรวาลของอสิมอฟ

รายชื่อบรรณพิภพในจักรวาลของอสิมอฟ

* SP (Space World): พิภพของชาวอวกาศ

หมวดหมู่:พิภพในสถาบันสถาปนา
หมวดหมู่:ไอแซค อสิมอฟ
วัตต์

**วัตต์** (watt, สัญลักษณ์ W) เป็นหน่วยเอสไอของกำลัง ตั้งชื่อตามเจมส์ วัตต์ ตัวอย่างพลังงานในหน่วยวัตต์ เช่น หลอดไฟที่ใช้ตามบ้านใช้ 100 วัตต์ ขณะที่เขื่อนฮูเวอร์ผลิตไฟฟ้าได้สองพันล้านวัตต์

1 วัตต์ มีค่าเท่ากับ 1 จูลของพลังงานต่อวินาที

## ความแตกต่างระหว่างโวลต์ วัตต์ และแอมป์
***[[โวลต์]]** (volt หรือ V) คือ หน่วยที่ใช้เรียกเพื่อบอกขนาดของแรงดันไฟฟ้าในบ้าน อาทิ 220 V หมายถึง ขนาดของแรงดันไฟฟ้าเท่ากับ 220 โวลต์ (ประเทศไทยก็ใช้ไฟระบบนี้)   
***[[แอมแปร์]]** หรือ **แอมป์** (ampere หรือ A) คือ หน่วยที่ใช้เรียกสำหรับบอกปริมาณของกระแสไฟฟ้าที่ไหลผ่านตัวนำ หรืออุปกรณ์ไฟฟ้านั่นเอง อาทิ 5 A หมายถึง ปริมาณกระแสไฟฟ้าที่ไหลผ่านเท่ากับ 5 แอมแปร์
***วัตต์** คือหน่วยวัดกำลังไฟฟ้าที่เป็นตัวบอกพลังงานไฟฟ้าของอุปกรณ์หรือเครื่องใช้ไฟฟ้า แต่ละชนิดใช้ในการทำงาน เช่น หลอดไฟ 100 วัตต์ หมายความว่า หลอดไฟกินไฟ 100 จูลต่อวินาที
1 W = 1 J/s = 1 นิวตัน เมตร ต่อวินาที = 1 kg·m2·s−3

## หน่วยพหุคูณ

### ตารางวัตต์กับเมกะวัตต์

### ตารางวัตต์กับแรงม้า

### ตารางวัตต์กับกิโลวัตต์

หมวดหมู่:หน่วยวัด
หมวดหมู่:หน่วยอนุพัทธ์เอสไอ
หมวดหมู่:หน่วยกำลัง
รอก

**รอก** เป็นอุปกรณ์ช่วยอำนวยความสะดวกในการเคลื่อนย้ายสิ่งของ มีลักษณะเป็นล้อ โดยร้อยไว้กับเชือกหรือเคเบิล รอกถูกออกแบบมาเพื่อใช้ในการเคลื่อนย้ายสิ่งของให้สะดวกขึ้น หรือในระบบรอกบางชนิดใช้ในการผ่อนแรง รอกเป็นหนึ่งในเครื่องจักรพื้นฐานหกชนิด (คาน พื้นเอียง ลิ่ม สกรู ล้อและเพลา รอก) รอกแบ่งเป็น 5 ชนิด รอกเดี่ยวตายตัว รอกเดี่ยวเคลื่อนที่ รอกพวง 1 รอกพวง 2 รอกพวง 3

## อ้างอิง

## แหล่งข้อมูลอื่น

* รายละเอียด ลูกรอก  จากเว็บไซต์กาญจนาภิเษก

หมวดหมู่:กลศาสตร์
เครื่องกลอย่างง่าย

**เครื่องกลอย่างง่าย** หรือเครื่องผ่อนแรง ในทางฟิสิกส์ เป็นอุปกรณ์ที่ใช้แรงเพียงอย่างเดียวในการทำงาน เมื่อแรงหนึ่งมากระทำกับวัตถุทำให้เกิดการเคลื่อนย้ายที่ของวัตถุ โดยแรงที่กระทำผ่านทางระบบจะใช้แรงน้อยกว่าแรงที่กระทำโดยตรง โดยอัตราส่วนระหว่างแรงทั้งสองนี้ถือว่าเป็นข้อได้เปรียบเชิงกล

เครื่องกลอย่างง่ายทั้งหกชนิด โดยมีสัญลักษณ์แสดงถึงรูปร่างของเครื่องกลนั้น ได้แก่

* พื้นเอียง (Inclined plane) = N
* ล้อและเพลา (Wheel and axle) = O
* คาน (Lever) = T
* รอก (Pulley) = U
* ลิ่ม (Wedge) = V
* สกรู (Screw) = Y

หมวดหมู่:เครื่องมือ
หมวดหมู่:วิศวกรรมเครื่องกล
ภาษาโครงข่ายสากล

**ภาษาโครงข่ายสากล** (Universal Networking Language, UNL) อยู่ในสาขาการแปลด้วยเครื่อง เป็นภาษาประดิษฐ์เพื่อเป็นภาษาแกน (pivot language) ในการแปลกึ่งอัตโนมัติจากภาษาต้นทางซึ่งเป็นภาษาธรรมชาติไปสู่เอกสารที่เขียนด้วยภาษาแกน โดยเอกสารที่เขียนในภาษาแกนนี้จะสามารถแปลไปเป็นภาษาธรรมชาติปลายทางอื่น ๆ ได้

โครงสร้างหลักของเอกสารยูเอ็นแอลคือมโนทัศน์ (concept) และความสัมพันธ์ระหว่างมโนทัศน์ โดยมโนทัศน์ในยูเอ็นแอลไม่ได้ถูกนิยามขึ้นโดยภาษาทางการ (formal language) แต่ใช้คำศัพท์ในภาษาธรรมชาติคือภาษาอังกฤษที่เทียบเท่า ร่วมกับการระบุข้อจำกัดเพื่อแก้ไขความคลุมเครือของศัพท์ในภาษาธรรมชาติ

หมวดหมู่:ภาษาศาสตร์คอมพิวเตอร์
หมวดหมู่:การแปลด้วยเครื่อง
หมวดหมู่:การแปล
หมู่เกาะคุก

**หมู่เกาะคุก** (; ) เป็นประเทศหมู่เกาะแบบมีสัมพันธ์เสรีกับประเทศนิวซีแลนด์ ตั้งอยู่ในมหาสมุทรแปซิฟิกตอนใต้ ประกอบไปด้วยเกาะน้อยใหญ่จำนวน 15 เกาะ มีพื้นที่ทั้งหมด  เขตเศรษฐกิจจำเพาะของหมู่เกาะคุก (EEZ) กินอาณาเขตถึง   ของมหาสมุทร

นิวซีแลนด์มีบทบาทในการดูแลด้านการป้องกันประเทศและด้านการต่างประเทศ แต่อำนาจเหล่านี้จะต้องได้รับการหารือกับรัฐบาลหมู่เกาะคุกก่อน ในสมัยปัจจุบันนั้น หมู่เกาะคุกได้มีนโยบายการต่างประเทศที่มีความอิสระมากขึ้น ประชาชนชาวหมู่เกาะคุกนั้นถือสัญชาตินิวซีแลนด์ และสัญชาติชาวเกาะคุกด้วย ซึ่งสัญชาตินี้ไม่ได้ให้แก่ชาวนิวซีแลนด์ทุกคน หมู่เกาะคุกเป็นสมาชิกแห่งประชาคมแปซิฟิกตั้งแต่ปี ค.ศ. 1980  

บริเวณที่อยู่อาศัยหลักของหมู่เกาะคุกนั้นตั้งอยู่บนเกาะราโรโตงา (13,007 คน ในการสำรวจสำมะโนประชากรปี ค.ศ. 2016) อันเป็นที่ตั้งของสนามบินนานาชาติราโรโตงา นอกจากนี้ยังมีชาวหมู่เกาะคุกอาศัยอยู่ในประเทศนิวซีแลนด์จำนวนมาก ในการสำรวจเมื่อปี ค.ศ. 2013 มีชาวหมู่เกาะคุกถึง 61,839 คน

รายได้สำคัญของหมู่เกาะคุกมาจากการท่องเที่ยว ซึ่งเป็นอุตสาหกรรมอันดับหนึ่งของประเทศ โดยมีนักท่องเที่ยวกว่า 168,000 คนในปี ค.ศ. 2018  เนื่องด้วยความอุดมสมบูรณ์ของทรัพยากรธรรมชาติ อีกทั้งยังมีการส่งผลไม้ขายออกนอกประเทศอีกด้วย

## เศรษฐกิจ
เศรษฐกิจได้รับผลกระทบอย่างมากจากภูมิศาสตร์ หมู่เกาะคุกถูกแยกตัวออกจากตลาดต่างประเทศ และมีโครงสร้างพื้นฐานที่ไม่เพียงพอ ขาดแคลนทรัพยากรธรรมชาติที่สำคัญ ยกเว้นแร่ธาตุสำคัญในท้องทะเล มีการผลิตที่จำกัด และได้รับผลกระทบจากภัยพิบัติทางธรรมชาติในระดับปานกลาง การท่องเที่ยวเป็นฐานเศรษฐกิจที่คิดเป็นประมาณ 67.5% ของ GDP นอกจากนี้ เศรษฐกิจยังได้รับการสนับสนุนจากความช่วยเหลือจากต่างประเทศซึ่งส่วนใหญ่มาจากนิวซีแลนด์ จีนยังได้ให้ความช่วยเหลือจากต่างประเทศ ซึ่งส่งผลให้เกิดโครงการต่างๆ เช่น การสร้างอาคารสำนักงานตำรวจ หมู่เกาะคุกกำลังขยายภาคการเกษตร การทำเหมืองแร่ และการประมง ซึ่งประสบความสำเร็จแตกต่างกันไป

## อ้างอิง

## ดูเพิ่ม
* Gilson, Richard. *The Cook Islands 1820–1950.* Wellington, New Zealand: Victoria University Press. 1980. 

## แหล่งข้อมูลอื่น
* 
*  – รัฐบาลหมู่เกาะคุก 
* Cook Islands News – ข่าวและหนังสือพิมพ์
* Chief of State and Cabinet Members. CIA.
* Cook Islands. *[[The World Factbook]]*. Central Intelligence Agency.
* Cook Islands. จาก *UCB Libraries GovPubs*.
* 

หมวดหมู่:ประเทศนิวซีแลนด์
หมวดหมู่:ประเทศในเขตโอเชียเนีย
หมวดหมู่:ประเทศที่เป็นเกาะ

หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:อดีตอาณานิคมของอังกฤษ
หมวดหมู่:รัฐและดินแดนที่ก่อตั้งในปี พ.ศ. 2508
หมวดหมู่:พอลินีเชีย
เทศบาลเมืองมะขามคู่

**เทศบาลเมืองมะขามคู่** เป็นเทศบาลเมืองแห่งหนึ่งในอำเภอนิคมพัฒนา จังหวัดระยอง มีพื้นที่ครอบคลุมตำบลมะขามคู่ทั้งตำบล เดิมมีฐานะเป็นเทศบาลตำบล ต่อมาได้รับการเปลี่ยนแปลงฐานะเป็นเทศบาลเมืองเมื่อวันที่ 28 มีนาคม พ.ศ. 2568

เขตเทศบาลเมืองมะขามคู่มีพื้นที่ 108 ตารางกิโลเมตร มีประชากรใน พ.ศ. 2567 จำนวน 15,389 คน ประชากรส่วนใหญ่ในเขตเทศบาลประกอบอาชีพทำไร่และทำงานในโรงงานอุตสาหกรรม มีทางหลวงแผ่นดินหมายเลข 36 และทางหลวงแผ่นดินหมายเลข 3375 ตัดผ่านพื้นที่

## ที่ตั้งและอาณาเขต
เขตเทศบาลเมืองมะขามคู่ตั้งอยู่ทางทิศตะวันตกของจังหวัดระยอง มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
* **ทิศเหนือ** ติดต่อกับเขตองค์การบริหารส่วนตำบลพนานิคม (อำเภอนิคมพัฒนา)
* **ทิศตะวันออก** ติดต่อกับเขตองค์การบริหารส่วนตำบลนิคมพัฒนา (อำเภอนิคมพัฒนา)
* **ทิศใต้** ติดต่อกับเขตเทศบาลนครมาบตาพุด (อำเภอเมืองระยอง) เขตเทศบาลตำบลบ้านฉาง และเขตองค์การบริหารส่วนตำบลสำนักท้อน (อำเภอบ้านฉาง)
* **ทิศตะวันตก** ติดต่อกับเขตเทศบาลตำบลห้วยใหญ่ เขตเทศบาลตำบลโป่ง และเขตองค์การบริหารส่วนตำบลเขาไม้แก้ว (อำเภอบางละมุง จังหวัดชลบุรี)

## หมู่บ้าน
เทศบาลเมืองมะขามคู่ยังไม่มีการแบ่งเขตย่อยโดยตรง ส่วนตำบลมะขามคู่แบ่งออกเป็น 7 หมู่บ้าน ได้แก่
* **หมู่ที่ 1** บ้านหนองหว้า
* **หมู่ที่ 2** บ้านชากนอก
* **หมู่ที่ 3** บ้านมะขามคู่
* **หมู่ที่ 4** บ้านขนำไร่
* **หมู่ที่ 5** บ้านชากเจ้าเดียว
* **หมู่ที่ 6** บ้านชากอ้อย
* **หมู่ที่ 7** บ้านเขาจอมแห

## อ้างอิง

มะขามคู่
มะขามคู่
มะขามคู่
หมวดหมู่:อำเภอนิคมพัฒนา
สิงห์นักปั่น

**สิงห์นักปั่น ** () เป็นการ์ตูนญี่ปุ่นวาดโดย มาซาฮิโตะ โซดะ 

## เนื้อเรื่อง
เป็นเรื่องของเด็กชายที่รักจักรยานเป็นชีวิตจิตใจ โนโนมูระ เทรุ ซึ่งเพิ่งได้รถจักรยานคันแรกในชีวิต แต่กลับต้องย้ายมาอยู่ "เมืองแห่งเนิน" ที่ไม่มีใครใช้จักรยาน แล้วจุดเริ่มต้นของตำนานก็เริ่มขึ้น ณ ที่แห่งนั้น โดยโนโนมูระได้พยายามขึ้น "เนินที่2" ซึ่งเป็นเนินที่สูงเป็นอันดับ 2 ของเมืองแห่งเนิน ตั้งแต่วันแรกที่มาถึง โดยในการขึ้นครั้งแรกนั้นเทรุไม่สามารถผ่านเนินที่2 ได้ และในวันถัดมาเทรุได้นำจักรยานคู่ใจไปหยอดน้ำมันที่ร้านจักรยานซึ่งมีเพียงร้านเดียวในเมืองแห่งเนิน และด้วยแรงกระตุ้นจากพี่สาว โนโนมูระ ซายูริเทรุก็สามารถพิชิตเนินที่ 2 ได้สำเร็จ หลังจากนั้นเทรุก็พิชิตได้ทุกเนินในเมืองแห่งเนิน ก่อนจบ ม.ต้น เทรุก็ได้พบว่ามีนักปั่จักรยานคนอื่นที่เร็วกว่าเขาในทางขึ้นเนิน นั่นคือยูตะ(คู่แข่งและเพื่อนสนิท)ที่มีจุดบกพร่องคือการขึ้นเนิน ก็ทำให้เทรุได้รู้ว่า โลกนี้มีเนินที่ใหญ่กว่าเนินที่หนึ่ง และได้ออกสู่โลกกว้าง

## ตัวละคร

## รายชื่อตอน

หมวดหมู่:การ์ตูนญี่ปุ่น
เอชดีดีวีดี

right|200px|โลโก้ HD DVD

**เอชดีดีวีดี** (HD DVD - High Definition DVD หรือ High Density DVD) เป็นแผ่นข้อมูลแบบบันทึกด้วยแสง (optical disc) ที่ใช้บันทึกวิดีโอความละเอียดสูง (high definition) หรือข้อมูลชนิดอื่นๆ ก็ได้ HD DVD มีลักษณะใกล้เคียงกับ Blu-ray ซึ่งเป็นแผ่นบันทึกข้อมูลคู่แข่ง โดยใช้ขนาดแผ่นเท่ากับซีดีรอม (เส้นผ่านศูนย์กลาง 12 ซม.)

HD DVD ได้รับการสนับสนุนจากบริษัทขนาดใหญ่ในอุตสาหกรรมหลายบริษัท เช่น โตชิบา, NEC, ซันโย, ไมโครซอฟท์ และอินเทล รวมถึงบริษัทภาพยนตร์อย่าง Universal Studios โตชิบายังได้ออกวางขายเครื่องเล่นแผ่น HD DVD เครื่องแรกเมื่อวันที่ 31 มีนาคม พ.ศ. 2549

ในปี พ.ศ. 2551 บริษัทผู้ผลิตในอุตสาหกรรมเริ่มถอนการสนับสนุนต่อระบบนี้ โดยในวันที่ 19 กุมภาพันธ์ โตชิบาได้ประกาศอย่างเป็นทางการว่าจะหยุดพัฒนา ผลิต และจำหน่ายเครื่องเล่นและบันทึก HD DVD และจะหันไปสนับสนุนระบบคู่แข่ง คือ บลูเรย์ ของโซนีแทน และกลุ่มผู้สนับสนุนได้ยกเลิกอย่างเป็นทางการเมื่อวันที่ 28 มีนาคม

## รายละเอียดตัวแผ่น

HD DVD แบบเลเยอร์เดียวจุข้อมูลได้ 15GB และ 30GB สำหรับแบบสองเลเยอร์ โตชิบาได้ประกาศว่าจะผลิตแผ่นแบบ 3 เลเยอร์ที่จุได้ 45GB ในตัวแผ่น HD DVD สามารถใส่ข้อมูลชนิดดีวีดีแบบเดิม และ HD DVD ได้พร้อมกัน การอ่านข้อมูลใช้เลเซอร์ความยาวคลื่นแสงสีฟ้า (405 นาโนเมตร)

ชั้นข้อมูลจะถูกบันทึกถัดไปจากพื้นผิว 0.6 มิลลิเมตรเช่นเดียวกับดีวีดีทั่วไป เทคโนโลยีการบีบอัดข้อมูลวิดีโอคือ MPEG-2, Video Codec 1 และ H.264/MPEG-4 AVC สนับสนุนระบบเสียงแบบ 7.1 ในส่วนความละเอียดของภาพนั้นขึ้นกับจอภาพที่ใช้ด้วย แต่สามารถขึ้นได้ที่ความละเอียดสูงสุด 1080p

## ประวัติ

เมื่อ 19 พฤศจิกายน 2546 ทางสมาคม DVD Forum ได้ลงความเห็นให้ HD DVD เป็นฟอร์แมตแผ่นบันทึกข้อมูลรุ่นถัดไป ต่อจากดีวีดี ในขณะเดียวกันแผ่นแบบ Blu-ray ก็ถูกพัฒนาขึ้นโดยไม่ผ่าน DVD Forum ในช่วงที่ผ่านมามีความพยายามที่จะรวมฟอร์แมตให้เหลือเพียงแบบเดียวหลายครั้ง แต่ก็ประสบความล้มเหลวจนผลิตภัณฑ์จริงวางจำหน่ายทั้งสองฝั่งในที่สุด

## อ้างอิง

## แหล่งข้อมูลอื่น

* The Authoritative HD DVD FAQ  by Hugh Bennett
* DVD Forum 

หมวดหมู่:สิ้นสุดในปี พ.ศ. 2551
หมวดหมู่:อุปกรณ์บันทึกข้อมูล
หมวดหมู่:โทรทัศน์ความละเอียดสูง
คลิปช์

right|250px|thumb|โลโก้คลิปช์

**คลิปช์** () เป็นเครื่องเสียงระดับสูงจากสหรัฐอเมริกา บริษัทก่อตั้งในเมืองโฮป รัฐอาร์คันซอ โดย พอล คลิปช์ ในชื่อ คลิปช์แอนด์แอซโซซิเอตส์ (Klipsch and Associates) ในปี พ.ศ. 2489 (ค.ศ. 1946) โดยในปัจจุบันสำนักงานใหญ่ย้ายมาอยู่ที่เมืองอินเดียแนโพลิส ในรัฐอินดีแอนา สินค้าหลักของคลิปช์คือ ลำโพงเครื่องเสียงที่ใช้ตามบ้าน

## แหล่งข้อมูลอื่น
* เว็บไซต์อย่างเป็นทางการ

หมวดหมู่:เครื่องเสียง
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2489
โมบิลสูทกันดั้ม SEED C.E.73 STARGAZER

**โมบิลสูทกันดั้มซี้ด C.E.73 สตาร์เกเซอร์** () เป็นเนื้อเรื่องไซด์สตอรี่อีกภาคหนึ่งของซีรีส์ กันดั้มซี้ด (Gundam SEED) ซึ่งทางบริษัทซันไรส์ได้นำมาลงเป็น "ONA" (Original Net Animation) เป็นการฉายทางเน็ตโดยการโหลดมาชม) ซึ่งเนื้อเรื่องจะเป็นช่วงเวลาตอนที่ยูนิอุสเซเว่นตกใน กันดั้มซี้ดเดสทินี (Gundam SEED Destiny) และจะสื่อไปในอีกรูปแบบหนึ่งที่ผู้ชมไม่เคยได้รับทราบมาก่อน

อนิเมะเรื่องนี้ได้ออกตอนแรกไปแล้วเมื่อวันที่ 14 กรกฎาคม 2549และได้มีการจำหน่ายดีวีดีในช่วงเดือนพฤศจิกายน 2549 ที่ ประเทศญี่ปุ่น ซึ่งภายในแผ่นนอกจากจะมี "โมบิลสูทกันดั้มซี้ด C.E.73 สตาร์เกเซอร์" แล้วยังมี "โมบิลสูทกันดั้มซี้ด เอ็มเอสวี แอสเทรย์" (Gundam Seed MSV Astray) ซึ่งเป็น OVA ขนาดสั้นแถมมาอีกด้วย

## เนื้อเรื่องย่อ
หลังจากการตกของยูนิอุสเซเว่นตามเนื่อเรื่องหลักของภาค กันดั้มซี้ดเดสทินี กองทัพโลกได้จัดกำลังพลออกไปช่วยเหลือเหล่าผู้คนที่รับเคราะห์จากวินาศภัยครั้งนี้ ในขณะเดียวกัน เซเลเน่ แมคกริฟ พนักงานของหน่วยงานบุกเบิกอวกาศ DSSD (Deep Space Survey and Development Organization) ก็หาทางกลับไปยังสถานีอวกาศของทาง DSSD เพื่อทำการทดสอบโมบิลสูทรุ่น 401 หรือที่รู้จักกันภายหลังว่า "สตาร์เกเซอร์ (GSX-401FW Stargazer)" เพื่อใช้ในการสำรวจอวกาศ

อีกด้านหนึ่งกองกำลังอิสระที่ 81 หรือ "แฟมทอมเพน" (Phantom Pain) ก็ได้ส่งทีมของ สเวน คาล บายันผู้ขับโมบิลสูท "สไตรค์ นัวร์" (GAT-X105E Strike Noir) ให้นำลูกทีมอีกสองคนที่ขับ "บลูดูเอล" (GAT-X1022 Blu Duel) และ "เวอร์เด้บัสเตอร์" (GAT-X103AP Verde Buster) ไปต่อต้านการโจมตีจากกองกำลังที่คาดว่าจะเป็นทหารของซาฟต์ที่บุกเข้าโจมตีสถานที่ต่างๆ ในระหว่างที่โลกเกิดความสับสันวุ่นวาย คนทั้งสองที่เหมือนจะไม่ได้เกี่ยวข้องอะไรกัน แต่สุดท้ายด้วยการชี้นำของชะตากรรมและผู้เฝ้ามองดาวทำให้คนทั้งสองต้องมาพบกันในที่สุด

## รายชื่อตัวละคร
;DSSD
* เซเลเน่ แมคกริฟ (Selene McGriff) พากย์โดย โอฮาระ ซายากะ
* เอ็ดมันด์ ดู โคลส (Edmund du Clos) พากย์โดย นากาตะ โจจิ
* โซล ริวเน่ ลังก์ (Sol Ryuune L'ange) พากย์โดย ฟุคุยามะ จุน
;กองทัพสหพันธ์โลก
* สเวน คาล บายัน (Sven Cal Bayan) พากย์โดย โอโนะ ไดสุเกะ
* มูดี้ โฮลครอฟท์ (Mudie Holcroft) พากย์โดย ซาโต้ รินะ
* ชามส์ โคซา (Shams Couza) พากย์โดย คามิยะ ฮิโรชิ, มิยาโนะ มาโมรุ (เฉพาะตอนที่ 3 ในฉบับ ONA เนื่องจากคามิยะ ฮิโรชิเข้าโรงพยาบาล)
## รายชื่อโมบิลสูท
;DSSD
* สตาร์เกเซอร์ (GSX-401FW Stargazer)
;กองทัพสหพันธ์โลก
* สไตรค์นัวร์ (GAT-X105E Strike Noir)
* บลูดูเอล (GAT-X1022 Blu Duel)
* เวอร์เด้บัสเตอร์ (GAT-X103AP Verde Buster)
thumb|เนงิชิ ซาโตริ

## รายชื่อตอน

## เพลง
เพลงจบ (Ending Song)

* Stargazer ~Hoshi No Tobira~ (Door Of The Stars หรือ "ประตูแห่งดวงดาว") ร้องโดย เนงิชิ ซาโทริ

## อ้างอิง

## ดูเพิ่ม
* รายชื่อตัวละครใน Cosmic Era
* รายชื่อโมบิลซูทใน Cosmic Era

## แหล่งข้อมูลอื่น
* SEED Stargazer เว็บไซต์หลัก

หมวดหมู่:การ์ตูนญี่ปุ่นแนวโชเน็ง‎
หมวดหมู่:ซันไรส์
หมวดหมู่:โอวีเอของกันดั้มซีรีส์
หมวดหมู่:คอสมิคอีร่า
หมวดหมู่:อนิเมะของกันดั้มซีรีส์
ภาษาแกน

**ภาษาแกน** (อังกฤษ: pivot language) เป็นภาษาประดิษฐ์หรือภาษาธรรมชาติที่ใช้เป็นภาษาตัวกลางสำหรับการแปล
การใช้ภาษาแกนช่วยลดความจำเป็นที่จะต้องมีผู้แปลสำหรับทุก ๆ คู่ภาษา 

ข้อด้อยของภาษาแกนก็คือ ในแต่ละขั้นของการแปลซ้ำนั้น อาจทำให้เกิดข้อผิดพลาดและความกำกวมใหม่ ๆ 

ภาษาอังกฤษ, ฝรั่งเศส, รัสเซีย, และอาหรับ มักจะถูกใช้เป็นภาษาแกน
ยูเอ็นแอลเป็นภาษาประดิษฐ์ที่ถูกสร้างขึ้นมาเพื่อเป็นภาษาแกนโดยเฉพาะ ภาษาเอสเปรันโตถูกใช้เป็นภาษาแกนในโครงการ  Distributed Language Translation และใน พจนานุกรมหลายภาษา Ergane

หมวดหมู่:ภาษา
หมวดหมู่:การแปล
ทีฟอร์ทรี

**ทีฟอร์ทรี** () วงดนตรีแนวป็อป ที่ประกอบด้วยสมาชิก 3 คนในช่วงก่อตั้งวงนิวัฒน์ พานิชผล (หมู)  วรุณ ศรีวัฒนะธรรมา (หล่น),และ ศุภวัฒน์ รัตนโกเมน (ผี)  เริ่มต้นเป็นที่รู้จักการออกซิงเกิลกับสังกัด เอวี สตูดิโอ วงทีฟอร์ทรี ก่อตั้งวงจากการที่ นิวัฒน์ พานิชผล (หมู) เป็นผู้ชักชวน  วรุณ ศรีวัฒนะธรรมา (หล่น), ศุภวัฒน์ รัตนโกเมน (ผี) มาร่วมวง  และมีเพลงดังอย่างเพลง "ลมหนาว" และ "ใช่ฉันหรือเปล่า" ก่อนจะเซ็นสัญญาเข้าสู่สังกัด เบเกอรี่มิวสิก ได้ผลิตผลงานอัลบั้มออกมา 3 ชุด ก่อนย้ายเข้าสู่สังกัด จีนี่ เรคคอร์ดส และได้สมาชิกใหม่ คนที่สี่ คือ ดนพ ศรีขาว (ฟลุ๊ค)

## สมาชิก
สมาชิกปัจจุบัน ประกอบด้วย
* วรุณ ศรีวัฒนะธรรมา (หล่น)
* ศุภวัฒน์ รัตนโกเมน (ผี) เสียชีวิตแล้วจากโรคประจำตัว (ฮีโมฟีเลีย) (14 มิถุนายน 2550)
* นิวัฒน์ พานิชผล (หมู) เปลี่ยนชื่อเป็น นวัช พานิชผล
* ดนพ ศรีขาว (ฟลุ๊ค)

## ผลงาน

*

## ข้อมูลเพิ่มเติม
* ก่อนที่ ดนพ ศรีขาว จะเข้ามาเป็นสมาชิกคนใหม่ของทีฟอร์ทรี เขาเคยเป็นสมาชิกวง ละอองฟอง มาก่อน

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดเบเกอรี่มิวสิค
หมวดหมู่:กลุ่มดนตรีไทยในยุค 1990
ย่าเหล

thumb|350px|พระบาทสมเด็จพระมงกุฎเกล้าเจ้าอยู่หัวกับสุนัข "ย่าเหล"

**ย่าเหล** (พ.ศ. 2448 - 2456) เป็นสุนัขพันทางที่พระบาทสมเด็จพระมงกุฎเกล้าเจ้าอยู่หัวทรงเลี้ยงและโปรดปรานเป็นอย่างยิ่ง ภายหลังถูกลอบยิงตาย รัชกาลที่ 6 ทรงโทมนัสเป็นอย่างยิ่ง ถึงกับทรงพระกรุณาโปรดเกล้าฯ ให้จัดงานศพ และสร้างอนุสาวรีย์ย่าเหลขึ้น ทั้งยังทรงพระราชนิพนธ์คำกลอนไว้อาลัยแก่ย่าเหลด้วย

## ประวัติ
ย่าเหลเป็นสุนัขพันทาง ขนปุย หางเป็นพวง สีขาว มีแต้มดำ หูตก เกิดในเรือนจำเมืองนครชัยศรี เดิมเป็นสุนัขของหลวงไชยราษฎร์รักษา (โพ เคหะนันทน์) ตำแหน่งพะทำมะรงหรือผู้ควบคุมนักโทษ (ภายหลังได้รับพระราชทานบรรดาศักดิ์เป็น พระพุทธเกษตรานุรักษ์) เมื่อครั้งพระบาทสมเด็จพระมงกุฎเกล้าเจ้าอยู่หัว ยังดำรงพระยศเป็นพระบรมโอรสาธิราชฯ ได้เสด็จพระราชดำเนินไปตรวจเรือนจำจังหวัดนครปฐม และทอดพระเนตรเห็นสุนัขตัวนี้ และตรัสชมว่าน่าเอ็นดู หลวงชัยอาญาจึงน้อมเกล้าฯ ถวาย พระองค์จึงทรงรับมาเลี้ยง และพระราชทานนามว่า "ย่าเหล"

สำหรับชื่อย่าเหลนั้น พระองค์ทรงตั้งจากชื่อตัวละครเอก เอมิล ยาร์เลต์ (Emile Jarlet) จากบทละครฝรั่งเศสเรื่อง "My friend Jarlet" ซึ่งได้ทรงพระราชนิพนธ์แปลเป็นบทละครภาษาไทย ชื่อ "มิตรแท้" และยังทรงพระราชนิพนธ์ละครพูดเรื่อง "เพื่อนตาย" ตามเค้าโครงภาษาอังกฤษด้วย

## สร้างศัตรู
ย่าเหลเป็นสุนัขที่ฉลาดแสนรู้ และช่างประจบ คอยถวายความจงรักภักดีพระเจ้าอยู่หัวเสมือนเป็นทหารรักษาพระองค์ ทำให้เป็นที่โปรดปรานอย่างยิ่ง และด้วยเหตุนี้จึงสร้างความอิจฉาและเกลียดในหมู่ข้าราชบริพารบางคน หากข้าราชบริพารคนใดแต่งกายไม่เรียบร้อย ก็จะถูกย่าเหลกัดต่อหน้าพระที่นั่ง สร้างความละอายและเจ็บแค้นแก่ผู้ที่ถูกกัดนั้นเป็นอย่างยิ่ง ดังนั้นเมื่อพระเจ้าอยู่หัวเสด็จพระราชดำเนินโดยลำพัง โดยมิได้นำย่าเหลไปด้วย จึงมีมหาดเล็กบางคนคอยทำร้ายเอาก็มี

เล่ากันว่าย่าเหลชอบหนีออกไปเที่ยว เป็นเหตุให้พระเจ้าอยู่หัวต้องทรงตามหาอยู่หลายครั้ง ในภายหลังโปรดฯ ให้ทำป้ายแขวนคอ เขียนบอกว่า สุนัขตัวนี้เป็นสุนัขของพระเจ้าอยู่หัว ผู้ใดพบนำคืน จะได้รับพระราชทานรางวัล

## สิ้นชีวิต
ในปีที่ 5 ที่ย่าเหลเข้ามาเป็นสุนัขหลวงในพระราชวัง วันหนึ่งมีผู้ไปพบย่าเหลนอนตายข้างกำแพงพระบรมมหาราชวัง ด้านวัดโพธิ์ ท่าเตียน มีรอยถูกปืนยิง ตามรูปการณ์เชื่อว่าคนที่ฆ่าย่าเหลต้องมิใช่มหาดเล็กธรรมดา เพราะผู้ที่มีปืนในสมัยนั้น จะต้องมียศฐาชั้นเจ้าคุณขึ้นไป หรืออาจเป็นชั้นเจ้านายก็เป็นได้

ในหลวงรัชกาลที่ 6 ทรงโทมนัสอย่างยิ่ง ทรงพระกรุณาโปรดเกล้าฯ ให้จัดงานศพแก่ย่าเหล มีหีบใส่ศพอย่างดี ปิดทองที่มุมโลง และโปรดฯ ให้แกะสลักรูปย่าเหลวางไว้บนโลงด้วย ทั้งยังให้มหาดเล็กแต่งตัวเป็นสัตว์นานาชนิดเข้าร่วมขบวนแห่ศพด้วย นอกจากนี้ยังมีของชำร่วยแจกในงานศพ เป็นผ้าเช็ดหน้าพิมพ์รูปย่าเหล และมีตราวชิระที่มุมด้านขวา พระราชทานเป็นของที่ระลึกแก่ทุกคนที่ไปร่วมงานด้วย

## อนุสรณ์ย่าเหล
thumb|200px|อนุสาวรีย์ย่าเหล
หลังงานศพของย่าเหล พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างอนุสาวรีย์ขึ้น โดยหล่อรูปย่าเหลด้วยโลหะทองแดง ตั้งไว้หน้าพระตำหนักชาลีมงคลอาสน์ในพระราชวังสนามจันทร์ จังหวัดนครปฐม และได้ทรงพระราชนิพนธ์บทกลอนไว้อาลัยแก่ย่าเหล จารึกไว้ที่ด้านข้างของอนุสาวรีย์ ดังนี้

## อ้างอิง
# ย่าเหล สหายผู้จงรักภักดีของพระเจ้าอยู่หัวรัชกาลที่ 6 

หมวดหมู่:รัชกาลที่ 6
หมวดหมู่:สัตว์ที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:สุนัขทรงเลี้ยง
หมวดหมู่:สุนัขที่มีชื่อเสียง
หมวดหมู่:สัตว์ในการเมือง
หมวดหมู่:พระราชวังสนามจันทร์
มหาวิทยาลัยซัสเซกซ์

**มหาวิทยาลัยซัสเซกซ์** เป็นมหาวิทยาลัยวิทยาเขตในเทศมณฑลอีสต์ซัสเซกซ์ อังกฤษ สหราชอาณาจักร ก่อตั้งเมื่อ พ.ศ. 2504

## ชื่อเสียงวิชาการ
จากการจัดอันดับมหาวิทยาลัยโลก โดย ไทมส์ไฮเออร์เอดูเคชันซัปพลีเมนต์ ตีพิมพ์เมื่อ ตุลาคม พ.ศ. 2548 ซัสเซกซ์มีอันดับดังนี้:
* ที่ 13 ของสหราชอาณาจักร
* ที่ 36 ของทวีปยุโรป
* ที่ 100 ของโลก

การจัดอันดับมหาวิทยาลัยของหนังสือพิมพ์เดอะการ์เดี้ยน ใน พ.ศ. 2548 จัดให้ซัสเซกซ์อยู่อันดับ 16 ของสหราชอาณาจักร ส่วนหนังสือพิมพ์ซันเดย์ไทมส์ล่าสุดจัดให้ซัสเซกซ์อยู่อันดับ 20 ในสหราชอาณาจักร (สูงขึ้น 7 อันดับจากปีที่แล้ว)
หนังสือแนะนำมหาวิทยาลัย Times "Good University Guide" ประจำปี พ.ศ. 2550 จัดให้ซัสเซกซ์อยู่อันดับที่ 27

มหาวิทยาลัยมีผู้ได้รับรางวัลโนเบลสองราย เป็นสมาชิกราชสมาคม (Royal Society) 12 ราย และเป็นสมาชิก British Academy 6 ราย

## เกร็ด
* พลังงานไฟฟ้าทั้งหมดในมหาวิทยาลัยซัสเซกซ์มาจากแหล่งพลังงานหมุนเวียน 
* ชาวไทยที่มีชื่อเสียงที่จบจากมหาวิทยาลัยนี้เช่น นายจอน อึ๊งภากรณ์ วุฒิสมาชิกกรุงเทพมหานคร และผู้ก่อตั้งมูลนิธิเข้าถึงเอดส์

## อ้างอิง

## แหล่งข้อมูลอื่น
* เว็บไซต์มหาวิทยาลัยซัสเซกซ์
* สามัคคีสมาคม ในพระบรมราชูปถัมภ์ สมาคมนักเรียนไทยในสหราชอาณาจักร

ซัสเซกซ์
สมเด็จพระเจ้ารามราชา

**สมเด็จพญารามเจ้า** หรือ **สมเด็จพระรามราชาธิราช**เป็นพระมหากษัตริย์ไทยรัชกาลที่ 5 แห่งอาณาจักรอยุธยา รัชกาลสุดท้ายของราชวงศ์อู่ทอง ครองราชย์ระหว่าง พ.ศ. 1938 - 1952 เป็นระยะเวลา 14 ปี

พระราชโอรสในสมเด็จพระราเมศวรและสมาชิกราชวงศ์อู่ทอง พระองค์สืบราชบัลลังก์ต่อจากพระราชบิดาในปี 1938 พระองค์ครองราชย์จนถึงปี 1952 เมื่อสมเด็จพระอินทราชาผู้เป็นพระญาติจากราชวงศ์สุพรรณภูมิโค่นล้มพระองค์ด้วยการรัฐประหาร

## พระราชประวัติ
สมเด็จพญารามเจ้า มีพระนามเดิมว่า**เจ้าพญาราม** เป็นพระราชโอรสในสมเด็จพระราเมศวร ครองราชสมบัติต่อจากสมเด็จพระราชบิดาที่เสด็จสวรรคตในปี พ.ศ. 1938 ขณะมีพระชนมายุได้ประมาณ 21 พรรษา

ในรัชสมัยของพระองค์ กรุงศรีอยุธยาเป็นปกติสุข มีการเจริญสัมพันธไมตรีกับจักรวรรดิต้าหมิงตั้งแต่ปี พ.ศ. 1940 ทำให้อยุธยาเริ่มรับอิทธิพลจากจีนทั้งทางค้า การเมือง วัฒนธรรม และกฎหมาย ด้านความมั่นคงก็โปรดให้ยกทัพไปตีอาณาจักรล้านนาและอาณาจักรสุโขทัย แต่ไม่สำเร็จ

พระราชพงศาวดารกรุงเก่า ฉบับหลวงประเสริฐอักษรนิติ์ ระบุว่าในปี พ.ศ. 1952 สมเด็จพญารามเจ้าพิโรธเจ้าเสนาบดีถึงกับรับสั่งให้จับกุม แต่เจ้าเสนาบดีหนีรอดไปอยู่ฟากปท่าคูจาม แล้วกราบทูลเชิญสมเด็จพระอินทราชาผู้ครองเมืองสุพรรณบุรี (สังคีติยวงศ์ระบุว่าเป็นพระเจ้าลุงของพระเจ้ารามราชา) ว่าจะยึดกรุงศรีอยุธยาถวาย เมื่อสมเด็จพระอินทราชาเสด็จถึง เจ้าเสนาบดีก็เข้าปล้นพระนครศรีอยุธยาได้ แล้วทูลเชิญสมเด็จพระอินทราชาขึ้นเสวยราชสมบัติ ส่วนสมเด็จพญารามเจ้าโปรดให้ไปกินเมืองปท่าคูจาม แต่สังคีติยวงศ์ระบุว่าถูกสำเร็จโทษ

## พงศาวลี




## อ้างอิง
; เชิงอรรถ

; บรรณานุกรม

* 
* 
* 
* 
* 

## ดูเพิ่ม
* รายพระนามพระมหากษัตริย์ไทย

หมวดหมู่:พระมหากษัตริย์ในราชวงศ์อู่ทอง
หมวดหมู่:พระราชโอรสในพระมหากษัตริย์ไทย
หมวดหมู่:ผู้นำที่พ้นตำแหน่งจากรัฐประหาร​
หมวดหมู่:เจ้าชายกรุงศรีอยุธยา
หมวดหมู่:พระมหากษัตริย์ไทยที่ถูกสำเร็จโทษ
สมเด็จพระศรีเสาวภาคย์

**สมเด็จพระศรีเสาวภาคย์** หรือ **[[สมเด็จพระสรรเพชญ์]]ที่ 4** มีพระนามเดิมว่า **เจ้าฟ้าศรีเสาวภาคย์** เป็นกษัตริย์องค์ที่ 4 แห่งราชวงศ์สุโขทัย ครองราชย์ระยะสั้นเมื่อ พ.ศ. 2154 เจ้าฟ้าศรีเสาวภาคย์เป็นพระราชโอรสองค์เล็กของสมเด็จพระเอกาทศรถ มีพระเชษฐาคือเจ้าฟ้าสุทัศน์ ซึ่งได้รับสถาปนาเป็นพระมหาอุปราชเมื่อ พ.ศ. 2150 แต่เสด็จสวรรคตก่อนพระราชบิดาเนื่องจากทรงเสวยยาพิษ เจ้าฟ้าศรีเสาวภาคย์ในฐานะพระราชโอรสพระองค์ที่ 2 ได้รับการคาดหวังว่าพระองค์จะได้รับสถาปนาให้เป็นพระมหาอุปราช แต่สมเด็จพระเอกาทศรถมิได้ทรงตั้งพระองค์เป็นพระมหาอุปราชจนกระทั่งสวรรคตเมื่อประมาณ พ.ศ. 2154

## พระราชประวัติ
สมเด็จพระศรีเสาวภาคย์ พระราชสมภพ เมื่อปี พ.ศ. 2128 ท่านเป็นพระราชโอรสพระองค์ที่ 2 ในสมเด็จพระเอกาทศรถ และมีพระเชษฐาที่ประสูติร่วมพระราชมารดา ได้แก่ เจ้าฟ้าสุทัศน์ ซึ่งดำรงตำแหน่งพระมหาอุปราช พระองค์ประชวรพระยอดจนเสียพระเนตรไปข้างหนึ่ง และมีพระบุคลิกค่อนข้างอ่อนแอและไม่สนพระทัยเกี่ยวกับราชการบ้านเมือง หลังจากที่สมเด็จพระเอกาทศรถเสด็จสวรรคตลง พระองค์ได้รับทูลเชิญให้ขึ้นครองราชย์ เมื่อปี พ.ศ. 2154ทรงพระนามว่า สมเด็จพระสรรเพชญ์ที่ 4

ในรัชสมัยของพระองค์ ได้เกิดเหตุการณ์ร้ายแรงขึ้นในแผ่นดิน โดยเรือของชาวญี่ปุ่นที่เข้ามาค้าขาย ได้ปล้นราษฎร ได้บุกเข้าไปในพระนคร และเข้าไปในพระราชวังหลวง จับสมเด็จพระศรีเสาวภาคย์และบังคับให้ทรงปฏิญาณสัญญาว่ามิให้ผู้ใดทำร้ายพวกญี่ปุ่น แล้วได้ลงเรือแล่นหนีออกทะเล โดยนำตัวสมเด็จพระสังฆราชไปเป็นตัวประกันจนถึงปากน้ำ

เมื่อครองราชย์อยู่ได้ 1 ปี 2 เดือน พระศรีศิลป์และจมื่นศรีเสารักษ์ก็ร่วมกันนำกองกำลังเข้ายึดพระราชวังหลวง เมื่อทรงทราบก็ตกพระทัยอยู่ครู่หนึ่ง จึงตรัสว่า "*เวราเราแล้วก็ตามเถิด แต่อย่าให้ลำบากเลย*" พระองค์ถูกพันธนาการอย่างแน่นหนา จนรุ่งเช้าจึงให้พระภิกษุ 100 รูปมาบังสุกุล ถวายธูปเทียนขมา แล้วนำพระองค์ไปสำเร็จโทษด้วยท่อนจันทน์ ตรงกับปีพ.ศ. 2154สิริพระชนมายุ 26 พรรษา พระบรมศพถูกนำไปฝังที่วัดโคกพระยา

## พงศาวลี




## อ้างอิง
; เชิงอรรถ

; บรรณานุกรม

* 
* 

## ดูเพิ่ม
* รายพระนามพระมหากษัตริย์ไทย

หมวดหมู่:พระมหากษัตริย์ในราชวงศ์สุโขทัย
หมวดหมู่:พระราชบุตรในสมเด็จพระเอกาทศรถ
หมวดหมู่:พระราชโอรสในพระมหากษัตริย์ไทย
หมวดหมู่:พระมหากษัตริย์ไทยที่ถูกสำเร็จโทษ
หมวดหมู่:ผู้ถูกสำเร็จโทษด้วยท่อนจันทน์
หมวดหมู่:คนพิการ
หมวดหมู่:ผู้นำที่พ้นตำแหน่งจากรัฐประหาร​
ไมโทคอนเดรีย

thumb|295px|right|ภาพถ่ายจากกล้องจุลทรรศน์อิเล็กตรอนแสดงไมโตคอนเรียสองชิ้นในเนื้อเยื่อปอดสัตว์เลี้ยงลูกด้วยน้ำนม ในภาพสามารถเห็นแมทริกซ์และเมมเบรนของไมโทคอนเดรีย

**ไมโทคอนเดรียน** (; , พหูพจน์: **ไมโทคอนเดรีย**; mitochondria) เป็นออร์แกเนลล์ประเภทกึ่งอิสระ (semi-autonomous) ที่มีเยื่อหุ้มสองชั้น  พบในสิ่งมีชีวิตยูแคริโอตส่วนใหญ่ อย่างไรก็ตามบางเซลล์ในสิ่งมีชีวิตหลายเซลล์อาจไม่มีไมโทคอนเดรียก็ได้ (เช่นเซลล์เม็ดเลือดแดงที่โตเต็มวัยในสัตว์เลี้ยงลูกด้วยน้ำนม) ส่วนในสิ่งมีชีวิตเซลล์เดียวจำนวนหนึ่ง เช่น  microsporidia, parabasalids และ diplomonads ล้วนแล้วแต่ได้ลดขนาดหรือแปลงไมโทคอนเดรียไปเป็นโครงสร้างอื่น ๆ จนถึงปัจจุบัน มีการค้นพบยูคารีโอตชนิดเดียวเท่านั้น (*[[Monocercomonoides]]*) ที่ปราศจากไมโทคอนเดรียโดยสิ้นเชิง และสิ่งมีชีวิตหลายเซลล์เพียงชนิดเดียว (*[[Henneguya zschokkei|Henneguya salminicola]]*) ที่ปราศจากออร์แกเนลล์ใด ๆ ที่เกี่ยวข้องกับไมโทคอนเดรียโดยสิ้นเชิง อันเกี่ยวเนื่องกันกับการสูญเสียจีโนมที่เกี่ยวข้องกับไมโทคอนเดรียไปเลยโดยสิ้นเชิง

จำนวนของไมโทคอนเดรียนในเซลล์แต่ละชนิดจะมีจำนวนไม่แน่นอนขึ้นอยู่กับชนิดและกิจกรรมของเซลล์ เซลล์ที่มีเมแทบอลิซึมสูงจะมีไมโตคอนเดรียมาก เช่น เซลล์ตับ ไต กล้ามเนื้อหัวใจ **(เซลล์ตับสามารถมีได้มากกว่า 2,000 เซลล์)**

คำว่าไมโทคอนเดรียนนั้นมากจากภาษากรีก “ไมโตส” (, ) แปลว่าเชือก  "thread") และ “ชอนดริออน” (, ) แปลว่าเมล็ดหรือกรานูล ("granule") ไมโทคอนเดรียผลิตส่วนใหญ่ของอะดีโนซีนไตรฟอสเฟต (ATP) ภายในเซลล์ ซึ่งใช้เป็นแหล่งพลังงานเคมีของเซลล์ จึงมักเรียกไมโทคอนเดรียกันว่าเป็น “โรงไฟฟ้าของเซลล์” (*powerhouse* of the cell)

ไมโทคอนเดรียโดยทั่วไปมีพื้นที่ 0.75 และ 3&nbsp;μm² แต่แตกต่างกันมากในขนาดและโครงสร้าง นอกจากการสร้างแหล่งพลังงานแก่เซลล์แล้ว ไมโทคอนเดรียยังมีหน้าที่อื่น ๆ เช่น ให้สัญญาณระหว่างเซลล์ (cell signalling), การแยกแยะเซลล์ออกจากกัน (cellular differentiation) และการทำลายตัวเองของเซลล์ (cell death หรือ อะพอพทอซิส; apoptosis) เช่นเดียวกันกับการดำเนินการควบคุมวัฒจักรเซลล์และการเจริญเติบโตของเซลล์ กระบวนการชีวกำเนิดของไมโทคอนเดรีย (Mitochondrial biogenesis) นั้นจึงมีการประสานกันอย่างชั่วคราวกับกระบวนการของเซลล์ต่าง ๆ เหล่านี้ ไมโทคอนเดรียนั้นพบว่ามีความเกี่ยวพันกับโรคในมนุษย์บางโรค เช่น กลุ่มความผิดปกติของไมโทคอนเดรีย (mitochondrial disorders), ภาวะหัวใจวายเฉียบพลัน, และโรคออทิซึม

## อ้างอิง

หมวดหมู่:การหายใจระดับเซลล์
หมวดหมู่:ออร์แกเนลล์
รายชื่อวงดนตรีไทย

รายชื่อวงดนตรีที่เล่นดนตรีไทย และ/หรือ ใช้เครื่องดนตรีไทย เป็นหลัก

* กอไผ่
* กังสดาล
* ฟองน้ำ
* ภุมรินทร์

ดนตรีไทย
วงดนตรีไทย
โซล (แก้ความกำกวม)

**โซล** อาจหมายถึง
* **[[โซล]]** (Seoul) เมืองหลวงของประเทศเกาหลีใต้
* **[[โซล (คอลลอยด์)]]** ชื่อสารคอลลอยด์ชนิดหนึ่ง
* **[[โซล (แนวดนตรี)]]** (Soul music)  แนวดนตรีชนิดหนึ่งถือกำเนิดในสหรัฐอเมริกา โดยเฉพาะใน เมมฟิส และ ดีทรอยต์
* **[[ดวงอาทิตย์]]** (Sol) ชื่อเฉพาะของดาวฤกษ์ของระบบสุริยะ

; ชื่อบุคคล
* **[[โซล แคมป์เบลล์]]** (Sol Campbell) นักฟุตบอลชาวอังกฤษ

; ชื่อเกม
* **[[โซลเอดจ์]]** (Soul Edge)
* **[[โซลคาลิเบอร์]]** (Soul Calibur) ภาคต่อของโซลเอดจ์